CELEX: 62021TN0130
Language: et
Date: 2021-03-02 00:00:00
Title: Kohtuasi T-130/21: 2. märtsil 2021 esitatud hagi – CCPL jt versus komisjon

26.4.2021   
            
            
               ET
            
            
               Euroopa Liidu Teataja
            
            
               C 148/25
            
         
      2. märtsil 2021 esitatud hagi – CCPL jt versus komisjon
      (Kohtuasi T-130/21)
      (2021/C 148/35)
      Kohtumenetluse keel: itaalia
      
         Pooled
      
      
         Hagejad: CCPL – Consorzio Cooperative di Produzione e Lavoro SC (Reggio Emilia, Itaalia), Coopbox Group SpA (Bibbiano, Itaalia), Coopbox Eastern s.r.o. (Nové Mesto nad Váhom, Slovakkia) (esindajad: advokaadid E. Cucchiara ja E. Rocchi)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada hagejatele määratud trahv; või
               
            
                  —
               
               
                  teise võimalusena vähendada trahvisummat; ja igal juhul
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Käesolevas asjas on esitatud hagi Euroopa Komisjoni 17. detsembri 2020. aasta otsuse nr C(2020) 8940 final peale, asi AT.39563 – Toiduainete pakendamine jaemüügiks; hagi puudutab Euroopa Liidu toimimise lepingu artikli 101 rikkumist.
      Hagi põhjendamiseks esitavad hagejad kolm väidet.
      
                  1.
               
               
                  Esimene väide, et on rikutud nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205) artikli 23 lõiget 2.
                  
                              —
                           
                           
                              Selles osas väidetakse, et väärtus, mida komisjon määruse (EÜ) nr 1/2003 artikli 23 lõikes 2 ette nähtud 10 % piiri arvutamisel arvesse võttis, on ilmselgelt vale, kuna selle sisse on arvatud CCPL kontserni kogukäive, kuigi komisjon ei ole tegelikult tõendanud kontserni emaettevõtja vastutust (nn parental liability).
                           
                        
            
                  2.
               
               
                  Teine väide, et karistuse suuruse määramisel on rikutud proportsionaalsuse ja võrdse kohtlemise põhimõtteid.
                  
                              —
                           
                           
                              Selles osas väidetakse, et hagejatele määratud trahv on teiste osapoolte trahviga võrreldes ilmselgelt ja põhjendamatult ebaproportsionaalne. 10 % piiri automaatne kohaldamine iga etteheidetava rikkumise suhtes on vastuolus proportsionaalsuse ja võrdse kohtlemise põhimõtetega, samuti trahvi individuaalse ja astmelise määramise põhimõtetega.
                           
                        
            
                  3.
               
               
                  Kolmas väide, et Euroopa Komisjon on rikkunud ELTL artiklis 296 sätestatud põhjendamiskohustust, kuna ta võttis ainult osaliselt arvesse asjaolusid, mille CCPL kontsern esitas oma maksevõime puudumise kohta.
                  
                              —
                           
                           
                              Selles osas väidetakse, et kuigi vaidlustatud otsuses tunnistatakse ränkrasket kriisiolukorda, milles hagejad on, ei ole seda karistuste astmelisuse osas piisavalt arvesse võetud.